נתבג בעמק?

מלון במדבר?

נתב"ג בעמק, מלון בַּססגון

הֶרֶס הכל, זה הסיגנון?

עובד פה הכסף. זה האסון.

**(נתחיל בחבל אילות):**

עמק ססגון, אתר טבע קדמון

בבקעת תמנע הקסומה ישכון.

נוף בראשית מלא הוד,

צבעים בסלע צוקים, ערוד.

שלנו! לא בארצות נֵכַר,

עשרות אלפים בעיניהם יִקָר.

לא נותרו לנו עוד רבים כמותו

נרוצה מהר, חיש, חיש לראותו.

מה יש למהר? מדוע לרוץ?

כי שָֹם את עינו ֹשָם יזם חרוץ.

שפת הכסף יֵדע ואולי שפת הגוף,

אך בור הוא גמור לא יבין שפת הנוף.

 העיקר לו הרווח, מלון שם ימריא!

מזומן ליזם בקרוב יביא.

מה איכפת לו בכל להשחית ?

תיירים למלונו יבואו ,

 כי באילת יקר...

חמשה כוכבים ישים בו ישר

אותו לא יחמיץ אף תייר .

אך לא אכפת לתייר המפונק,

מה לו לטייל בנוף לס ואבק?

עם בוקר יקום, בי.אן.בי. יממש,

חיש ייסע למצריים לטאבה , מעליש!

ולעקבה... פן באילת יתרושש.

נקרא ליזם הזה החמדן :

הניח לעמק הזה הקטן!

תן נא לנו לשמור לו

כמו שהאל נתן.

אולי טוב כי תחשוב

וכך גם תנהג, הוזל באילת,

ויבואו לשם אליך בטוב.

אז מלון לא תבנה, לא יבוא סתם תייר.

אך לשָם תיירות אקולוגית תדהר.

ילונו בשטח, סנדוויץ' יאכלו ומעל

אלפי כוכבים יפצום באורם.

ויבוא ישראל, ומכל העולם

וכך הם יאמרו: איך תשכיל הקטנטונת

זו המדינה ברוכת האל

לשמר אוצרותיה לכל התבל.

ושוב מתעוררת כוורת סביב

וועדות ישיבות, משרדים מנכלים

שומרי טבע, סביבה , ושר תיירות .

מלחמה תסער על הכנסה ומקומות עבודה

שמירה ופיקוח, הגנה על הנוף , על ססגון.

כן כן , הנה התחדש מאבק

עוד מעט יעלה כל הלס באבק.

ורבים יצטרפו אל המאבק - בממשל , ביזמים.

אך מכולם יגדָלו אלה הצוותים

שזה משכבר ניצחו בחוף פלמחים.

ויקוו לטוב ואיש לא יוותר!!!

**(ונעבור לעמק שלנו . יזרעאל)**

אז עירכו השוואה.

עמק לנו גדול וירוק ורחב

הוא מלא יישובים והיסטוריה

ערש היישוב והמדינה.

אך עליו גם גזרו יזמים,

הטייס ומומחים:

 לא חסר בו דבר, רק נמל למטוסים.

וטורחים כה רבים את זאת לממש.

וטורחים אחרים אותו מראש לשרש.

אל יאוש חברים. חיזקו ואימצו .

פלמחים לא עבר .הססגון עוד יישמר

המרכז יעלה בעשן הרכב.

ואנו שקטים וירוקים ניוותר.

ועתה, קצת פחות פואזיה וקצת אמנות ופרוזה:

רעייתי דליה השלימה לפני חודשים אחדים ציור עבורי,

להזכיר לי ימי נעורי ובגרותי בטיולים פרטיים, ועם אילן טל, ועם הגנת הטבע, ועם חניכי הסמינר שבו לימדתי, ציור של פינה בעמק ססגון ובת תוספות של בעלי החיים שאפשר שם לראות, ואני מצרף אותו בקובץ נפרד. ורבים הציורים שזכתה להוציא של העמק שלנו. כתוספת ל"פואמה" שלעיל אוסיף גם העתקים מצולמים של שניים מהם. להנאתכם.

עשו טובה לעצמכם . כיתבו בגוגל עמק ססגון ובין האתרים שיופיעו יש אחד ובו מפת פיתוח עמק ססגון המתוכננת. כל המבין מזדעזע. הצטרפו למוחים ותירמו קצת שקלים .

גידי יפה.